દિલ્હીમાં વડાપ્રધાન આવાસ ખાતે આજે એક ખાસ મહેમાન આવ્યા હતા. જેમનું નામ છે જિગ્મે નામગયાલ વાંગચુક. નોંધનીય છે કે ભૂટાનના રાજા જિગ્મે ખેસર નામગ્યાલ વાંગચુક અને તેમના પત્ની હાલ ભારતની ચાર દિવસીય અધિકૃત મુલાકાતે છે. ત્યારે વિદેશ મંત્રી સુષ્મા સ્વરાજે તેમનું બુધવારે એરપોર્ટ ખાતે સ્વાગત કર્યું હતું. અને આજે તે વડાપ્રધાન નરેન્દ્ર મોદીને તેમના નિવાસ સ્થાને મળ્યા હતા. ત્યારે વડાપ્રધાન નરેન્દ્ર મોદીને આ નાનકડા પ્રિન્સને ચેસ અને ફિફા યુ-17 વર્લ્ડ કપનો ઓફિસ્યલ ફૂટબોલ ભેટમાં આપ્યો હતો. નોંધનીય છે કે આ પહેલા સુષ્મા સ્વરાજ સાથે પણ આ નાનકડા પ્રિન્સની તસવીરો મીડિયામાં વાયરલ થતા અનેક લોકો આ નાનકડા પ્રિન્સ પર મોહી પડ્યા હતા.